ฝันเฟื่องเรื่องการเมือง
เอาอย่างนั้นเลยหรือ?,เหมือนวัวชนก็อยากจะออกจากคอกไม่มีผิด พลันที่เปิดรับสมัครเลือกตั้งซ่อมเขต 5 นครปฐม ก็คึกคักทันที เพราะอยากเป็น อยากได้ อยากชนะ ,ก็เพื่อมุ่งหวังไปสู่อำนาจ,ดูเหมือนจะมีขุ่นๆในฟากรัฐบาลเมื่อพรรคการเมืองร่วมรัฐบาลส่งผู้สมัคร 2 คนในสนามเดียวกัน แต่คนละพรรค,ประชาธิปัตย์กับชาติไทยพัฒนาด้วยข้ออ้างที่ต่างกัน ประชาธิปัตย์คงยึดผลคะแนนจากการเลือกตั้งครั้งที่ผ่านมาเมื่อผู้สมัครแม้จะแพ้ แต่ก็มาอันดับ 2 ก็เลยเอาประเด็นนี้มาเป็นข้ออ้าง เป็นความชอบธรรมที่สมบูรณ์,ชาติไทยพัฒนาก็มีเหตุผลของเขาคือ เป็นพื้นที่ของผู้สมัครซึ่งเคยได้ ส.ส.มาอย่างต่อเนื่อง เพียงแพ้การเลือกตั้งครั้งที่ผ่านมา,คงจะมั่นใจว่าครั้งนี้ไม่พลาด แก้หน้าสำเร็จ,เลยมีการต่อว่าต่อขานกันถึงขั้นว่าไม่มีมารยาทในการเป็นพรรคร่วมรัฐบาล ทำให้ตัดคะแนนกันเอง ถ้าแพ้จะทำให้เสียงสนับสนุนขาดหายไป แต่อีกฝ่ายบอกว่า ถ้าชนะก็ได้ 1 เสียงเหมือนกัน,ที่ไปไกลหน่อย, นายธนาธร จึงรุ่งเรืองกิจ, หัวหน้าพรรคอนาคตใหม่ ซึ่งมุ่งมั่นที่จะเอาชนะเลือกตั้งครั้งนี้เป็นการประเดิมก่อนที่จะไปชนะเลือกตั้งซ่อมอีกหลายจังหวัด,เป็นทฤษฎี โดมิโน เพื่อเปลี่ยนรัฐบาลได้,ความหมายก็น่าจะเป็นว่า หากพรรคฝ่ายค้านชนะเลือกตั้งซ่อมได้ทั้งหมด ย่อมหมายถึงว่าเสียงสนับสนุนจะชนะฝ่ายรัฐบาล,เท่ากับว่ารัฐบาลต้องพ่ายแพ้ไปโดยปริยาย เปลี่ยนนายกฯ เปลี่ยนรัฐบาล จะได้มีโอกาสเข้าไปสวมอำนาจแทน,หรือ ยุบสภา จัดสำรับกันใหม่ ก็เท่านี้,เพราะนั่นเป็นทางออกด้วยวิถีทางการเมืองที่ไม่ผิดกติกาที่ว่ากันเป็นยกๆไป หลังการดำเนินการที่ผ่านมายังไม่ประสบผลสำเร็จ,ไม่ว่าจะเป็นกรณีอภิปรายทั่วไป คุณสมบัตินายกฯ เลือกตั้งซ่อมเป็นอีกวิถีทางหนึ่งเช่นกัน ถ้าเป็นไปได้อย่างนั้นก็พอวัดได้ว่าประชาชนหันมาทางนี้มากกว่าฝ่ายรัฐบาล,เท่ากับชนะทั้งในสภาและนอกสภาไปพร้อมๆกัน,แน่นอนว่า ขณะที่ฝ่ายรัฐบาลเองนั้น อยู่ในท่ามกลางขัดแย้งลึกๆ ทำให้ความเป็นเอกภาพและสถานภาพไม่มั่นคงนัก,ต้องดูศึกใหญ่ครั้งต่อไปคือการพิจารณางบประมาณปี 63 ที่ค้างปีมา ซึ่งฝ่ายค้านคงเปิดฉากนับแต่ยกแรกว่าด้วยจำนวน,วันที่จะใช้ในการอภิปราย,ถ้ารัฐบาลทำการบ้านมาไม่ดีพอ มีหวังเละแน่,แต่ดูเหมือนรัฐบาลโชคดีอยู่อย่างที่ฝ่ายค้าน โดยเฉพาะหัวหน้าพรรคอนาคตใหม่ แม้จะปฏิบัติหน้าที่ยังไม่ได้ แต่ก็ได้เคลื่อนไหวนอกสภาอย่างต่อเนื่อง,พูดง่ายๆว่า เดินเครื่องเต็มตัวเพื่อไปสู่เก้าอี้ผู้นำประเทศ,กลับสร้างปัญหาขึ้นมาเองหลายเรื่อง หลายประเด็น ไม่ต่างกับทำร้ายตัวเอง ไม่ว่าจะเป็นเรื่องหุ้น ให้เงินกู้พรรคตัวเอง ล่าสุดก็เจอจ้างล็อบบี้ยิสต์เข้าไปเต็มเปา,ทุกอย่างที่เกิดขึ้นนั้น ไม่ใช่เรื่องของการกลั่นแกล้ง เตะตัดขาเพื่อหวังทำลายทางการเมือง ทั้งที่จริงๆแล้วทำขึ้นมาเองทั้งสิ้น,ดีไม่ดีโอกาสที่หมดวาระก่อนเวลาก็เป็นไปได้ บางทีการมุ่งหน้าไปสู่ชนะอย่างเด็ดขาดนั้น ยังมีอีกหลายทางเลือก แต่ต้องแยกแยะให้ดีเสียก่อน,อย่าฝันเฟื่องจนละเลยความเป็นจริง.,สายล่อฟ้า
เหมือนวัวชนก็อยากจะออกจากคอกไม่มีผิด พลันที่เปิดรับสมัครเลือกตั้งซ่อมเขต 5 นครปฐม ก็คึกคักทันที เพราะอยากเป็น อยากได้ อยากชนะ 
กล้าได้กล้าเสีย,การเมือง,โดมิโน,ยุบสภา,เลือกตั้งซ่อม,สายล่อฟ้า,ธนาธร จึงรุ่งเรืองกิจ